**Mednarodna odprava Durbin Kangri - Shaksgam 2014**

**KRONOLOGIJA ISKALNO-REŠEVALNE AKCIJE SLOVENSKIH ALPINISTOV**

**PETRA MEŽNARJA IN ALEŠA HOLCA**

|  |  |
| --- | --- |
| **Datum** | **Aktivnost** |
| sobota  5. 7. 2014 | Zadnje SMS sporočilo preko satelitskega telefona od Aleša, da čakata na ugodne razmere. Ženam sporočita, da se bosta ponovno javila ob prihodu v bazo, ker je baterija njunega satelitskega telefona že precej spraznjena. |
| ponedeljek  14. 7. 2014 | Klic Petrove žene, da se jim zdi nenavadno, ker se alpinista nista javila. Glede na zahtevnost območja plezanja bi bil dan ali dva zamude ob vrnitvi pričakovan, zato je bil sklenjen dogovor, da z iskalnimi aktivnostmi počakamo do torka. |
| torek  15. 7. 2014 | Ponoven klic Petrove žene, da se je javil tudi Bruce, vodja mednarodne odprave in sporočil, da Petra in Aleša še vedno ni na dogovorjenem mestu.  Obvestilo vodstvu PZS in imenovanje Matjaža Šerkezija za koordinatorja PZS za izvedbo iskalno-reševalne akcije.  Posredovanje informacij pristojnemu na Ministrstvu za zunanje zadeve (MZZ) in preko ministrstva vzpostavitev stika z Veleposlaništvom RS v Pekingu.  Vzpostavitve stika z vodjo odprave in obema tujima alpinistoma, ki so v bazi.  Vzpostavitev stika z Brucovo ženo, ki poda informacijo, da je verjeten vzrok, da nista prišla do baze narasla reka, ki preprečuje prehod na drugo stran.  Preverjanje zavarovanja obeh alpinistov.  Preko MZZ preverjanje možnosti za določitev njune lokacije preko satelitskega telefona.  Posvetovanje z nekaterimi zelo izkušenimi alpinisti.  Uradna diplomatska nota s strani veleposlaništva RS v Pekingu za možnost reševanja s helikopterjem.  Vzpostavitev stika z alpinistom, ki je odhajal na drugo odpravo in nam ves čas preko lokalnih omrežij mobilnih operaterjev pomaga ohranjati stik z ljudmi na terenu in Slovenijo, saj neposredni telefonski klici niso možni. |
| sreda  16. 7. 2014 | PZS rezervira določeno vsoto finančnih sredstev za takojšnje kritje stroškov morebitnega reševanja.  Preverjanje možnosti takojšnjega nakazila finančnih sredstev na določene transakcijske račune na Kitajskem.  Ostali člani odprave gredo pogledat področje kjer se naj bi alpinista gibala in ugotovijo, da zaradi visoke vode to ni možno.  Rezervacija finančnih sredstev s strani Planinskega društva Kamnik za potrebe reševanja. |
| četrtek  17. 7. 2014 | Ostali člani odprave ponovno pregledajo področje, kjer se naj bi alpinista gibala in ugotovijo, da zaradi visoke vode to ni možno. Bojijo se, da se tudi sami ne bodo mogli rešiti iz območja. |
| petek  18. 7. 2014 | Obvestilo, da so pogrešana alpinista, slovenska državljana, našli na vzpetini sredi reke.  Potekajo aktivnosti za zagotovitev helikopterskega reševanja. |
| sobota  19. 7. 2014 | Ugotovitev, da je bila informacija glede najdenih alpinistov napačna.  Prošnja za pomoč se naslovi tudi na Urad predsednika RS.  Helikopter za reševanje je bil odobren s strani FAO (Foreign Affairs Office).  Usklajevanje in reševanje logističnih težav glede helikopterja, saj je področje preveč oddaljeno od zadnje helikopterske baze.  Predstavnik turistične agencije, ki je organizirala logistični del odprave, prispe do baznega tabora s kamelami, saj je bil 19. dogovorjen dan za odhod iz baze.  Preverjanje možnosti reševanja s profesionalno helikoptersko ekipo Air Zermatt, ki je reševala tudi Tomaža Humarja. |
| nedelja  20. 7. 2014 | Priprava novice za javnost in usklajevanje vsebine.  Uraden začetek iskalno-reševalne akcije s helikopterjem kitajske vojske. |
| ponedeljek  21. 7. 2014 | Vzpostavitev stika z veleposlaništvom ZDA in Velike Britanije zaradi zagotavljanja pomoči za preostale člane mednarodne odprave.  Uraden dopis na Air Zermatt za možnosti reševanja.  Helikopter prileti do pol poti od helikopterske baze in alpinistične baze, kjer se nahajajo ostali trije tuji člani odprave (dva Američana in Anglež).  Objava novice za javnost preko STA in spletne strani PZS.  Odgovori na vprašanja novinarjev. |
| torek  22. 7. 2014 | Helikopter pobere člana odprave in se z njim poda proti področju, kamor sta se odpravila pogrešana alpinista. Zaradi visoke temperature in ugotovitve, da bo imel helikopter premalo goriva prvi polet zaključijo.  Helikopter drugič pobere dva člana odprave in prileti do področja baze odprave, kjer se opravi pregled. Čez sotesko z naraslo vodo helikopter ne poleti.  Air Zermatt sporoči, da z njihove strani reševanje ni možno in da na tem področju še nikoli niso izvajali reševalnih akcij.  Krizni sestanek predstavnikov PZS in vrhunskih alpinistov z namenom priprave nadaljnje strategije izvajanja iskalno-reševalne akcije.  Odgovori na vprašanja novinarjev ter sodelovanje v več dnevno-informativnih oddajah.  Priprava novinarske konference in obvestila za medije. |

**Opomba:** Ves čas in večkrat dnevno poteka komunikacija preko telefona in elektronske pošte med koordinatorjem iskalno-reševalne akcije Matjažem Šerkezijem, Veleposlaništvom RS v Pekingu in pristojnimi organi, tudi vrhunskimi alpinisti, gorskimi reševalci ... Od 15. 7. do 19. 7. večkrat dnevno komunikacija Rotovnik-Šerkezi, od 19. 7. naprej pa Rotovnik-Habjan-Šerkezi. Prav tako se na različne načine pridobivajo informacije s terena, tudi preko žene vodje odprave, ki je podala veliko nasvetov glede načinov izvajanja postopkov iskalno-reševalne akcije.

Pripravil: Matjaž Šerkezi, strokovni sodelavec PZS in

koordinator iskalno-reševalne akcije

Bojan Rotovnik, predsednik PZS